Siuvėjas

Siuvėjas – žmogus, iš audinių gaminantis (siuvantis) drabužius ar kitus gaminius.

Veikla 
Dirba siuvyklose ar namuose.

Matuoja klientus, pataria apie rūbų ar kitų gaminių tinkamumą, matuoja, piešia, kerpa ir gamina rūbų dalis, paruošia nurodymus rūbų gamybai, derina, parengia darbui ir dirba su siuvimo mašinomis, siuva rūbus Pavyzdžiui, striukes, kelnes, švarkus, liemenes, kostiumus, sukneles, frakus, smokingus, kostiumus, marškinius, sijonus, chalatus, pižamas. Siuvinėja ornamentus ir raštus, siuva kuprines ar palapines.

Siuvimas – ilgas ir daug kruopštumo reikalaujantis darbas, o norint, kad drabužis išvystų dienos šviesą, reikia pereiti ne vieną jo gamybos etapą. Todėl siuvėjams reiktų turėti gerą regėjimą, nagingumą, estetinį skonį, išradingumą ir kūrybinius sugebėjimus, erdvinę vaizduotę, kantrybę, tikslumą, komunikacijos įgūdžius. Dar reikia išmanyti audinių specifiką, domėtis ir mados naujovėmis, peržiūrėti dizainerių modelius, išmanyti siuvimo technologiją ir visa tai sujungti į gerą produktą.

Šaltiniai 

Profesijos

es:Sastre